ผุดกองทุน 2 แสนล้านอุ้มเกษตรกร
นายกฤษฎา บุญราช รมว.เกษตรและสหกรณ์ เปิดเผยว่า เตรียมหารือกับข้าราชการและเกษตรกรเพื่อจัดตั้งกองทุนช่วยเหลือเกษตรกร ภายใต้ทุนประเดิม 200,000 ล้านบาท โดยจะเป็นกองทุนเพื่อแก้ไขปัญหาให้เกษตรกรทุกสาขาอย่างยั่งยืนและอุดหนุนภาคเกษตรในรูปแบบต่างๆ ,โดยออกเป็นกฎหมายหรือระเบียบกำหนดให้กองทุนเป็นกลไกช่วยเหลือเกษตรกรที่ต้องการหลักประกัน หรือความคุ้มครองในการประกอบอาชีพทางการเกษตร ซึ่งจะต้องปฏิบัติตามเงื่อนไขคำแนะนำหรือข้อกำหนด,ทั้งนี้ เกษตรกรที่จะได้รับความคุ้มครองจากกองทุนช่วยเหลือเกษตรกรดังกล่าวจะต้องปลูกพืช, เลี้ยงสัตว์ หรือทำประมงตามแผนการผลิตที่กระทรวงเกษตรฯ หรือหน่วยงานรัฐกำหนด ทั้งเรื่องพื้นที่, ชนิด, ประเภท, จำนวนแผนการผลิต, คุณสมบัติของพื้นที่ (โซนนิง), ความต้องการของตลาด, การรวมกลุ่มทำการเกษตรแปลงใหญ่, การเป็นสมาชิกสหกรณ์การเกษตรหรือสมาชิกสถาบันเกษตรกรที่มีฐานะเป็นนิติบุคคล และต้องลดการใช้สารเคมีในการทำการเกษตร เป็นต้น,การบริหารจัดการกองทุนนี้ จะดำเนินการพร้อมกับการวางแผนการผลิตให้สอดคล้องกับสถานการณ์โลกหรือความต้องการของตลาด สามารถแก้ไขปัญหาผลผลิตล้นตลาด และควบคุมคุณภาพผลผลิตได้ รวมทั้งจะแต่งตั้งคณะกรรมการกองทุนขึ้นมาทำหน้าที่วางมาตรการรักษาเสถียรภาพราคาสินค้าเกษตรเหมือนกับการที่ธนาคารแห่งประเทศไทย (ธปท.),โดยมีวิธีการดูแลรักษาค่าเงินบาทหรือการรักษาราคาอ้อยและน้ำตาลตามกฎหมายอ้อยและน้ำตาล เป็นต้น โดยหากเกษตรกรรายใดที่เป็นสมาชิกกองทุนไม่ปฏิบัติตามเงื่อนไขข้อกำหนดดังกล่าวข้างต้นก็จะไม่ได้รับการช่วยเหลือคุ้มครองจากกองทุนฯ,รมว.เกษตรฯกล่าวว่า ในช่วงปี 2557-2560 หรือเป็นระยะเวลา 4 ปี ประเทศไทยได้ใช้งบประมาณเพื่ออุดหนุนเกษตรกรเป็นจำนวนเงินรวม 466,000 ล้านบาท ไม่รวมกรอบวงเงินกู้ของธนาคารเพื่อการเกษตรและสหกรณ์การเกษตร (ธ.ก.ส.) ที่ปล่อยสินเชื่อให้เกษตรกรและสถาบันเกษตรกรระยะเวลาตั้งแต่ปี 2557-2565 เป็นวงเงินรวมทั้งสิ้น 402,516 ล้านบาท.
นายกฤษฎา บุญราช รมว.เกษตรและสหกรณ์ เปิดเผยว่า เตรียมหารือกับข้าราชการและเกษตรกรเพื่อจัดตั้งกองทุนช่วยเหลือเกษตรกร ภายใต้ทุนประเดิม 200,000 ล้านบาท 
กฤษฎา บุญราช,เกษตรกร,ปลูกพืช,เลี้ยงสัตว์,กองทุนช่วยเหลือเกษตรกร